JMPD vat dronkbestuurders vas | Netwerk24
Deur Warda Meyer 22 Julie 2019 20:01
Die Johannesburgse metropolisiediens (JMPD) het in Junie 890 mense weens bestuur onder die invloed van alkohol in hegtenis geneem.
Volgens die JMPD se misdaadstatistieke vir Junie, wat Maandag uitgereik is, is die meeste van dié bestuurders in die Johannesburgse middestad, Braamfontein en Yeoville in hegtenis geneem, met 140 bestuurders wat in elk van dié gebiede aangekeer is.
Altesame 28 verdagtes is weens voertuigdiefstal en kapings in hegtenis geneem en 83 gesteelde of gekaapte voertuie is teruggekry.
Herman Mashaba, burgemeester, sê die voorkoms van dronkbestuur wek groot kommer. Hy sê ook die 11 sterftes wat in Junie op die stad se hoofweë aangemeld is, onderstreep weer eens hoe belangrik die JMPD se inisiatiewe teen spoedoortredings is.
Meer oor: Dronkbestuurders